CELEX: 62011CN0318
Language: da
Date: 2011-06-27 00:00:00
Title: Sag C-318/11: Anmodning om præjudiciel afgørelse indgivet af Förvaltningsrätten i Falun den 27. juni 2011 — Daimler AG mod Skatteverket

10.9.2011   
            
            
               DA
            
            
               Den Europæiske Unions Tidende
            
            
               C 269/29
            
         Anmodning om præjudiciel afgørelse indgivet af Förvaltningsrätten i Falun den 27. juni 2011 — Daimler AG mod Skatteverket
   (Sag C-318/11)
   2011/C 269/54
   Processprog: svensk
   
      Den forelæggende ret
   
   Förvaltningsrätten i Falun
   
      Parter i hovedsagen
   
   
      Sagsøger: Daimler AG
   
      Sagsøgt: Skatteverket
   
      Præjudicielle spørgsmål
   
   
               1)
            
            
               Hvorledes skal begrebet fast forretningssted, hvorfra virksomheden er blevet udøvet, fortolkes ved en prøvelse på grundlag af de EU-retlige bestemmelser (1), der nu er gældende?
            
         
               2)
            
            
               Skal en afgiftspligtig person, der har hjemsted for sin økonomiske virksomhed i en anden medlemsstat, og hvis virksomhed i det væsentlige består i fremstilling og salg af biler, og som har udført vintertests af bilmodeller ved anlæg i Sverige, anses for at have haft et fast forretningssted, hvorfra virksomheden er blevet udøvet, når den pågældende person har erhvervet og anvendt varer og ydelser ved testanlæg i Sverige, uden at have eget personale, der er permanent udstationeret i Sverige, og når testvirksomheden er nødvendig for at gennemføre personens økonomiske virksomhed i en anden medlemsstat?
            
         
               3)
            
            
               Har det betydning for besvarelsen af spørgsmål 2), at den afgiftspligtige person har et helejet svensk datterselskab, hvis formål næsten udelukkende er at levere forskellige ydelser til den pågældende person til brug for den omhandlede testvirksomhed?
            
         
      (1)  Artikel 170 og 171 i Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1), og artikel 1 og 2 i Rådets ottende direktiv 79/1072/EØF af 6.12.1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet (EFT L 331 s. 11), samt artikel 2, 3 og 5 i Rådets direktiv 2008/9/EF af 12.2.2008 om detaljerede regler for tilbagebetaling af moms i henhold til direktiv 2006/112/EF til afgiftspligtige personer, der ikke er etableret i tilbagebetalingsmedlemsstaten, men i en anden medlemsstat (EUT L 44, s. 23).